52. schôdza NR SR - 6.deň - B. popoludní
Dátum: 2026-06-02
Poslanec: Mesterová, Zuzana (PS)
Druh vystúpenia: Vystúpenie v rozprave

Ďakujem pekne za slovo, pán predsedajúci. Mám dva papiere. Dúfam, že toto je v poriadku, budem z nich čítať. A nie, dámy. Vážne, donesiem, sľubujem. Škoda, že pán Bartek odišiel do bufetu. Lebo mám pocit, že nepočúva úplne s porozumením, že ako prebieha rozprava a o čom tu rokujeme, ale som rada, že tu je pán minister. Ráno tu nebol, tak mu niektoré veci možno zopakujem. Lebo my tu hovoríme o zákone, ktorý Lebo mám pocit, že nepočúva úplne s porozumením, že ako prebieha rozprava a o čom tu rokujeme, ale som rada, že tu je pán minister. Ráno tu nebol, tak mu niektoré veci možno zopakujem. Lebo my tu hovoríme o zákone, ktorý... To chcem, nejdu, banku, Ježiš. To nie, Ježiši. To, čo je? Čo to robíte za česi, čo? Zmizol. Nevadí. Nevadí. Lebo možno by bol aj nervózny zo mňa, tak skúsim teraz. Možno nebudeme prerušovať rozpravu. My tu hovoríme o prevencii proti kriminalite. A keďže tento proces má spadať pod Ministerstvo vnútra a aj výber akreditačnej komisie, aj proces a aj jej činnosť má spadať pod Ministerstvo vnútra, aj to, ako táto akreditačná komisia bude prideľovať tie akreditácie, tak je dôležité si povedať, kto sedí na čele Ministerstva vnútra a čo robí, lebo potom od toho asi záleží aj ďalšie kroky toho ministerstva. A teda, čo máme možnosť vidieť na tom ministerstve, je všetko, len nie dobré pre prevenciu proti kriminalite, tak je dôležité sa tu o tom rozprávať. A zhodou okolností dnes sme schválili jeden taký na prvý pohľad nevinný zákon o materskej pre policajtky, pre policajtov, pre vojačky, pre vojakov, kde v rámci nejakého pozmeňujúceho návrhu, myslím, že pána Gluka, nie som si úplne istá, to je v zásade jedno, koho to bol pozmeňujúci návrh, presadili aj takú vec, že do zákona o Policajnom zbore, tuším áno, zaviedli, že policajti sa musia správať v súlade s etickým kódexom aj mimo výkonu činnosti. A ja som k tomu chcela vystúpiť v treťom čítaní, lenže pán Raši už bol nervózny z toho, že príliš veľa vystupujeme podľa nového rokovacieho poriadku a neumožnil mi to, ale súvisí to s prevenciou boja proti kriminalite, lebo to veľmi súvisí s tým, do akej miery má dosah minister vnútra na výkon činnosti policajtov. Pretože my sme tu mali policajtov, ktorí chceli preventívne bojovať proti kriminalite, ktorí aj riadne bojovali proti kriminalite, dokonca vyšetrovali závažné zločiny a on ich postavil mimo službu. A keď mu niekoľko súdov povedalo, že je to protizákonné, tak sa postavil na tlačovku, dupol nožičkou a povedal, že aj just ja budem nedodržiavať zákon a ja nebudem dodržiavať súdne rozhodnutia a ja týchto policajtov do služby nevrátim, kým ja budem minister. No a takýto človek nám tu ide nastavovať prevenciu proti kriminalite. Tak verme tomu potom, že to tak bude asi aj dobre. No a v rámci toho si do zákona o Policajnom zbore ešte vniesol takú barličku sám pre seba, že teda etický kódex, ktorý tvorí minister vnútra, budú musieť policajti dodržiavať aj mimo službu. A odôvodňuje to tým, že už sú také prípady v iných zákonoch, kde musia aj mimo službu policajti aplikovať nejaké konanie, ktorého sa majú zdržať, aby neprišli o nejaké dávky. No ja som si to pozerala a teda sú to dva prípady. Jedno je, aby neprišli o nejaký výsluhový dôchodok a jedno nejakú dávku, keď hrubo porušia nejaké pravidlá. Tá disproporcia je zjavná, lebo on zneužíva, akože to, že si zaviedol, že môže takýmto spôsobom podzákonnou normou mať dosah aj na život policajtov mimo službu, opiera o to, že máme nejaké čiastočné ustanovenia v zákonoch, ktoré hovoria o tom, že tak musia v nejakých prípadoch robiť. No len rozdiel je v tom, že kým tieto zákony presne hovoria, čo musia dodržiavať a aká sankcia im za to hrozí, tak teraz si pán minister dal taký bianko šek do zákona o Policajnom zbore, kde vlastne povedal, že celý etický poriadok, ktorý píše minister vnútra, a teda z jeho dielne sme už kdečo mohli vidieť, celý budú musieť dodržiavať policajti aj mimo výkonu služby a ak takto nebude, tak to ich môže stáť aj miesto. Môže ich postaviť aj mimo službu, môžu čeliť nejakým disciplinárnym konaniam. A teda etický kódex je podzákonná norma. To nie je zákon, ktorý mení plénum Národnej rady. To nie je nejaký predvídateľný, aj keď v tomto pléne už predvídateľné nie sú ani zákony, a nieto predvídateľný právny úkon, o ktorom rozhoduje väčšina. Je to niečo, o čom rozhoduje jedine minister vnútra. A keď vidíme, ako tento konkrétny minister koná proti policajtom, ako nechal zlikvidovať NAKA, ako nedodržiava súdne rozhodnutia, ktoré mu hovoria, že policajtov postavil mimo službu, tak ja sa veľmi obávam, ako tento minister bude pristupovať k vyhodnocovaniu toho, či policajti dodržiavajú alebo nedodržiavajú etický kódex aj mimo službu a čo vlastne v tom etickom kódexe bude. A toto je príklad toho, kolegovia, že nie vždy môžeme hovoriť len o tom, čo je predmetom toho zákona, ale aj o tom, kto ho tvorí a ako koná v iných oblastiach a v iných svojich povinnostiach, lebo z toho vyplýva nejaký dobrý úmysel. A z toho vyplýva jeho náhľad na to, že ako on nazerá na verejný záujem, ako on nazerá na to, čo sú povinnosti ministra a čo tým cieli. Tak ja, keď vidím činnosť Matúša Šutaja Eštoka, tak akú prevenciu on chce zaručiť? Žiadnu prevenciu nezaručí. Je to len ďalší zákon, ktorý bude nejakým spôsobom regulovať prideľovanie dotácií za nejakú akože preventívnu činnosť. Vidíme, ako teraz prebieha preventívna činnosť boja proti kriminalite pod jeho vedením, že tu už dva dni sa smejeme nad tým, že tu chodí nejaký kamión či autobus, rozdáva cukrovú vatu. Ja teda môjmu dieťaťu vždy hovorím, že keď stretne podivných ľudí s podivným autobusom, nech si od nich cukríky neberie. Tak teda odporúčam všetkým rodičom a deťom, že ak stretnete podivný autobus s vaflami, pukancami a Matúšom Šutajom Eštokom, choďte čo najďalej od neho, lebo to dobré to nebude. A viete, ono je to, že my už sme si tu tak zvykli na absurdné prípady a na posúvanie hraníc, že my už vlastne si až podľa mňa aj my sme znecitliveli na to, ako je to vážne. Lebo ešte pred dvoma rokmi, troma rokmi, piatimi rokmi, keby niekto, nejaký iný minister prišiel s týmto nápadom, že 740, tuším, 1000 € ide minúť na to, že bude kamión brázdiť po Slovensku s človekom, ktorý čelil závažným obvineniam z drogovej činnosti, ktorý má svoju kariéru a príjmy postavené na tom, že spieva o alkohole a tento človek má robiť prevenciu deťom pred drogovou činnosťou a pred, neviem, alkoholizmom a návykovými látkami. A už tu v pléne zaznievajú aj z radu koalície názory, že my nesúhlasíme s tým, kto to robí a je to také divné celé, no ale ten človek dostane zaplatené. Štát míňa 740 000 € na tento cirkus, divadlo, ja neviem, čo to je. Coca-Cola niekedy chodila s takým kamiónom a vozili mne Deda Mráza, no tak teraz vozíme ministra Matúša Šutaja Eštoka. Že to kde? V ktorej krajine alebo v ktorých pomeroch je toto akceptovateľné? Lebo to nie je len tak, že hocikto sa tu zobral a kúpil si, ja neviem, karavan a langoš tu predáva po Slovensku. To je minister vnútra, ktorý má dosť ťažký rezort, ktorý má pod sebou akože veľmi vážne štruktúry, ktoré tu zabezpečujú bezpečnosť v štáte. A teda rozpadá sa mu kvalitne pod rukami, tak on vymyslí takúto vec za 740 000 €. Už vlastne sme aj tu v tomto sa dozvedeli, že ani vlastne koalícia s tým veľmi nesúhlasí. Premiér povie, že asi ide o drogového dílera a my toho údajného drogového dílera necháme s ministrom vnútra pobehovať po Slovensku v kamióne a rozdávať deťom cukrovú vatu, pukance a vafle. Ja neviem. Ja, keď to takto vyslovím, kolegovia, kolegyne, mne to príde, že to nie je úplne normálne ani štandardné nikde inde na svete. A my už to tu tak berieme, že dobre, tento rokovací deň nejak skončí, táto rozprava zbehne, niekto to tu odhlasuje a ideme ďalej. Kto kedy v Slovenskej republike vráti 740 000 € za toto potulné divadlo, ktoré chodí po Slovensku? Kto? Kto kedy vráti tie prostriedky, ktoré sme vynaložili na to, že tu človek, ktorý... akože každý má iný hudobný vkus, ja to nikomu neberiem, len niektoré vystúpenia sa hodia pre nejakú príležitosť a niektoré sa nehodia, a teda nemyslím si zrovna, že človek, ktorý sa zbavil obvinení z drogovej činnosti len tým, že zasiahol prokurátor § 363, bez toho, aby súd jasne povedal, či takú činnosť páchal alebo nepáchal. Ja mu neberiem, on je zbavený obvinení, to je v poriadku, ale minimálne jeho dôveryhodnosť v očiach verejnosti nikdy nebola natoľko orgánmi činnými v trestnom konaní preukázaná, aby mohol vykonávať takúto činnosť, že niektorých činností v živote sa treba aj vzdať. Hej? Ja mu neberiem, nie je vyšetrovaný, v poriadku, ale nemohol by zrovna robiť prevenciu pred drogovou trestnou činnosťou, zvlášť deťom, zvlášť pod záštitou Ministerstva vnútra za štátne peniaze, lebo ono to je tak trošku aj výsmech tým ľuďom potom. Ono to je také, že predstavte si, že keby štát bol akciová spoločnosť a teda Matúš Šutaj Eštok sa postaví pred akcionárov a im prezentuje tento podnikateľský zámer, že za ich peniaze, za 740 000 €, bude po Slovensku voziť speváka, ktorý spieva o alkohole, a tým bude bojovať proti alkoholizmu a rozdávať pukance a vafle, čo ja viem, čo by mu asi takí akcionári povedali, že či dobre vykonáva, či dobre spravuje ich peniaze? Nezdá sa mi úplne. A my sa tu tak o tom bavíme, však aj Tóth a Baránek povedia, že my sa nebavíme k veci. No podľa mňa je dosť k veci sa pýtať, ako človek, ktorý zriadil za 740 000 potulné divadlo ako boj proti prevencii proti kriminalite, chce ďalej rozvíjať tento systém boja proti kriminalite. Koľko nás to bude stáť a aké bude mať výsledky tento systém. To podľa mňa je veľmi dôležité sa o tom rozprávať. A som rada, že pán minister tu je. On síce nepočúva. Ja neviem, či jeho poslanci HLAS-u majú v opatere, že nikdy ho nenechajú samého v pléne. Vždy ho niekto stráži, ale vlastne, keď vidím jeho kroky, tak ja aj rozumiem, prečo je to tak. A už sme dnes schválili ten etický kódex, ktorým sa mení zákon o Policajnom zbore. A len preto som sa k nemu nevyjadrila, lebo najprv ste si schválili rokovací poriadok, ste sa z neho tešili, teraz sa už netešíte, lebo ste prišli na to, čo ste schválili, a pán Raši bol tak nervózny z toho, že my sme si tu dovolili sa vyjadrovať k pozmeňujúcim návrhom, až mi neumožnil sa prihlásiť už k tomuto, už sa mu to zdalo veľa. Ale súvisí to aj s týmto, tak ja len upozorňujem, kolegovia a kolegyne z vládnej koalície, aby ste neschválili ďalšiu podivnú vec do výberu a panoptika tohto ministra Matúša Šutaja Eštoka. Ďakujem pekne.